[{"text_idx": "#000001", "text": "Disgrifiad o\u2019r llun, Cafodd corff Emiliano Sala ei ganfod yn yr awyren, ond mae corff David Ibbotson yn parhau ar goll"}, {"text_idx": "#000002", "text": "Doedd peilot yr awyren fu mewn damwain ym Mo\u0302r Udd, gan ladd y pe\u0302l-droediwr Emiliano Sala, ddim yn gymwys i hedfan gyda'r nos."}, {"text_idx": "#000003", "text": "Mae BBC Cymru yn deall fod David Ibbotson yn lliwddall, sy'n atal peilotiaid rhag hedfan wedi iddi dywyllu."}, {"text_idx": "#000004", "text": "Bu farw'r Archentwr 28 oed pan fu'r awyren Piper Malibu oedd yn ei gario o Nantes i Gaerdydd mewn damwain ar 21 Ionawr."}, {"text_idx": "#000008", "text": "Dywedodd un o'r ffynonellau hynny: \"Mae bod yn lliwddall yn atal peilot rhag cael trwydded i hedfan gyda'r nos, am fod gallu dweud y gwahaniaeth rhwng goleuadau gwyrdd a choch yn allweddol i hedfan yn y tywyllwch.\""}, {"text_idx": "#000010", "text": "Disgrifiad o\u2019r llun, Cafodd gweddillion yr awyren eu canfod ar wely Mo\u0302r Udd"}, {"text_idx": "#000011", "text": "Mae BBC Cymru wedi gweld tystiolaeth sy'n dangos bod yr awyren oedd yn cario Sala wedi bwriadu gadael Nantes am 09:00 ar 21 Ionawr."}, {"text_idx": "#000012", "text": "Ond, yn dilyn cais gan y chwaraewr, cafodd hynny ei ohirio nes 19:00 i roi amser iddo ffarwelio a\u0302'i gyn-glwb."}, {"text_idx": "#000013", "text": "Erbyn i'r awyren ddechrau ar ei thaith am 19:00, byddai'r haul wedi machlud ers dros awr."}, {"text_idx": "#000014", "text": "Fe wnaeth yr awyren ddiflannu i'r gogledd o ynys Guernsey am 20:16."}, {"text_idx": "#000015", "text": "Cafodd corff Sala ei dynnu o weddillion yr awyren, ond mae corff Mr Ibbotson yn parhau ar goll."}, {"text_idx": "#000018", "text": "Peilot Sala wedi 'tynnu 'no\u0302l o hyfforddi'"}, {"text_idx": "#000019", "text": "Awyren Sala a\u0302 'difrod sylweddol'"}, {"text_idx": "#000020", "text": "Canfod gweddillion awyren Emiliano Sala"}, {"text_idx": "#000028", "text": "Colofn Shane: Sut mae atal Iwerddon?"}]